Rikke Eckhoff

Rikke Waaler Eckhoff (født 7. mai 1959 i Sarpsborg) er en norsk journalist. Hun er særlig kjent fra NRK der hun har arbeidet som programleder og reporter i flere radioprogrammer.

Rikke Eckhoff har studert kriminologi, journalistikk og idéhistorie. Hun har også yrkeserfaring med barn og unge, blant annet som leder i fritidsklubb. Hun var dessuten tidlig med som radiomedarbeider i RadiOrakel, en nærradio med kvinneprofil i Oslo.

Rikke Eckhoff begynte i NRK i 1990. Hun jobbet først med barneradioen AB 8-12, deretter som programleder og reporter i NRK P2s morgenradio, så i WOK. Hun begynte etter dette i redaksjonen i P2s samfunnsmagasin Sånn er livet, der hun var fra 2001 til 2011, da hun fortsatte i arvtageren Ekko, et daglig aktualitetsprogram om samfunn og vitenskap. 

I 2006 mottok Rikke Eckhoff sammen med Ellen Wesche Guttormsen pris i den norske konkurransen Prix Radio for beste radioprogram for «Fordomsprøven».

Rikke Eckhoff bor i Bærum utenfor Oslo.

Referanser 

Norske radiojournalister
NRK-journalister
Fødsler i 1959
Vinnere av Prix Radio